KÖZGYŰJTEMÉNYI FŐOSZTÁLY

Iktatószám: 41835 -51 /2014				Hiv. szám: 
							Ügyintéző: Antal Istvánné 06/1/7955754

Nyílt levél az önkormányzati fenntartású nyilvános könyvtárak vezetői részére
a Könyvtári Intézet www.ki.oszk.hu honlapján keresztül 

Tárgy: tájékoztatás a civil szervezetek által igénybe vehető infrastruktúra-támogatásról szóló 554/2013. (XII.31.) Kormányrendelet önkormányzati fenntartású nyilvános könyvtárakra vonatkozó előírásairól 
	
Tisztelt Intézményvezető!

2013. december 31-én jelent meg a Magyar Közlönyben a civil szervezetek által igénybe vehető infrastruktúra-támogatásról szóló 554/2013. (XII.31.) Kormányrendelet (a továbbiakban: Korm. rendelet) 
A Korm. rendelet célja, hogy a köz érdekében tevékenykedő civil szervezetek működését, illetve alapcéljaikhoz kapcsolódó szakmai programjaik megvalósítását, a pénzügyi támogatási források mellett, a költségvetés által finanszírozott intézmények szabad kapacitásainak (ingatlan, ingó, szolgáltatások) elérhetővé tételével támogassa. 
A támogatási rendszer a rendeletben meghatározott intézmények, köztük az önkormányzati fenntartású nyilvános könyvtárak szabad kapacitásainak egységes nyilvántartásán alapul.
A rendeletben foglalt infrastruktúra-támogatási rendszer nyilvántartására a www.eper.hu internetes oldalon, (Elektronikus Pályázatkezelési és Együttműködési Rendszer) kell a rendeletben meghatározott intézményeknek, így az önkormányzati fenntartású nyilvános könyvtáraknak is, szabad kapacitásaikat 2014. február 28-ig regisztrálni.
A civil szervezetek részéről is gyűjti a rendszer az igényeket, melyeket a Nemzeti Együttműködési Alap kollégiumai bírálnak el úgy, hogy rangsort állítanak fel az igénybejelentő civil szervezetek között, amelyről értesítik a szabad kapacitást felajánló befogadó szervezeteket, intézményeket. A befogadó intézmény szerződést köt – a rangsor szerinti sorrendben – az igénybejelentő civil szervezettel és ellenőrzi a szabad kapacitás igénybevételét. Az igénybevevő civil szervezet szakmai beszámolót köteles készíteni munkájáról, melyet a befogadó véleményez és erről tájékoztatja a döntéshozó kollégiumot, amely ez alapján döntést hoz a beszámoló elfogadásával kapcsolatban. A beszámoló elutasítása a civil szervezet infrastruktúra-támogatási rendszerből történő kizárását vonja maga után.
Kérem, hogy a Korm. rendelet alapján az intézményre vonatkozó adatszolgáltatási kötelezettségnek a www.eper.hu internetes oldalon legkésőbb 2014. február 28-ig szíveskedjen eleget tenni.  Kérdés vagy probléma esetén kérem, forduljanak a honlapon megadott elérhetőségekhez, ahol készséggel állnak a civilek és az intézmények rendelkezésére.  

Együttműködését köszönöm!

Budapest, 2014. február 14.

Üdvözlettel: 

								dr Vígh Annamária